Ահարոն Սորկին

Ահարոն Բենջամին Սորկին (, ), ամերիկացի սցենարիստ, պրոդյուսեր, ռեժիսոր, դրամատուրգ, «Սպորտի գիշեր», «Արևմտյան թև», «60 ստուդիան Սանսեթ Սթրիպում», «Լուրեր» հեռուստասերիալների ստեղծող, BAFTA, «Ոսկե գլոբուս», «Օսկար» և «Էմմի» մրցանակների դափնեկիր։

Կենսագրություն 
Ահարոն Բենիամին Սորկինը ծնվել է Մանհեթենում՝ հրեաների ընտանիքում։ Նրա հայրական պապը եղել է կարի արդյունաբերության աշխատողների կանանց միջազգային միության (ILGWU) հիմնադիրներից մեկը։ Ահարոնի մայրը դպրոցի ուսուցչուհի էր, իսկ հայրը՝ իրավաբան՝ հեղինակային իրավունքի մասնագետ։ Նրա մանկությունն անցել է Նյու Յորքի Սքարսդեյլ արվարձանում։

Վաղ տարիքից Սորկինը հետաքրքրություն է ցուցաբերել դերասանության հանդեպ։ Մանկության տարիներին ծնողերը նրան իրենց հետ տարել են թատրոնի այնպիսի շոուների, ինչպիսիք են «Ո՞վ է վախենում Վիրջինիա Վուլֆից» և «Առաջնության այդ ժամանակաշրջանը»։

Մասնակցելով դպրոցական թատրոնի խմբակին՝ ութերորդ դասարանում խաղացել է «Լիլ Աբներ» (Li’l Abner) մյուզիքլի գեներալ Բուլմուզի դերը։ Սքարսդեյլի  ավագ դպրոցում, երբ սովորել է կրտսեր և ավագ դասարաններում, եղել է թատերական խմբակի փոխնախագահ։

1979 թվականին ավարտել է դպրոցը և ընդունվել Սիրաքյուսի համալսարանի դրամատիկական բաժին։ Երկրորդ կուրսից սկսել է ելույթ ունենալ բեմում։ Նրա վրա առանձնահատուկ ազդեցություն է ունեցել դրամայի ուսուցիչ Արթուր Սթորչը։

Արվեստի բակալավրի կոչումով համալսարանն ավարտելուց հետո (1983 թվական), Սորկինը որպես դերասան երկար ժամանակ չի եղել պահանջված, որի պատճառով սկսել է պիեսներ գրել և շուտով համբավ է ձեռք է բերել որպես խոստումնալից երիտասարդ դրամատուրգ։

Ահարոն Սորկինը «Մի քանի լավ տղաներ» (1992), «Ամերիկյան նախագահը» (1995), «Չարլի Ուիլսոնի պատերազմը» (2007) և «Մանիբոլ» ֆիլմերի սցենարների հեղինակն է։ Նա հանդես է եկել որպես «Սպորտի գիշեր» (1998-2000), «Արևմտյան թև» (1999-2003), «Ստուդիա 60 Սանսետ-Ստրիպ» հեռուստասերիալների ստեղծող, պրոդյուսեր և գլխավոր սցենարիստներից մեկը։

Կինոքննադատների համընդհանուր գովասանքի շնորհիվ Սորկինն արժանացել է «Սոցիալական ցանց» (2010) ֆիլմի սցենարը գրելուն։ «The New York Post» թերթի տեսաբանը նրա աշխատանքն անվանել է «արտասովոր խորաթափանց» և «ածելու պես հղկված»։ Հենց այս սցենարի ստեղծման համար Ահարոն Սորկինը արժանացել է «Ոսկե գլոբուս», «BAFTA» և «Օսկար» մրցանակների։ Հաջորդ տարի «Մանիբոլ» սպորտային բայոպիկի սցենարը գրելու համար Սորկինը կրկին առաջադրվել է բոլոր թվարկված մրցանակների։

2011 թվականի սկզբներին լրատվական ծրագրերի լրագրողների գործունեության մասին HBO կաբելային ալիքի համար Սորկինը սկսել է իր նոր հեռուստանախագիծը, որը կոչվել է «Լուրեր» (), որի պրեմիերան կայացել է 2012 թվականի հուլիսի 24-ին։

2012 թվականի մայիսին հայտարարվել է, որ Sony Pictures Entertainment կինոընկերությունը Սորկինին հրավիրել է Սթիվ Ջոբսի կենսագրական ֆիլմի համար սցենար գրելու։ 2015 թվականի աշնանը վարձույթով թողարկվել է «Սթիվ Ջոբս» ֆիլմի պատկերը։ Սցենարի հեղինակ Սորկինն արժանացել է երկրորդ «Ոսկե գլոբուս»-ի, սակայն չի առաջադրվել «Օսկար» մրցանակի։

2017 թվականին համաշխարհային էկրանով թողարկվել է Սորկինի առաջնաելույթային ռեժիսորական նախագիծը՝ «Մեծ խաղ» ֆիլմ-դրաման։ Սցենարի այս աշխատանքը նրան հերթական անգամ բերել է «Օսկար», «Ոսկե գլոբուս» և «BAFTA» մրցանակների անվանակարգեր, ինչպես նաև ԱՄՆ-ի ռեժիսորների գիլդիա մրցանակ՝ որպես լավագույն առաջնաելույթ ունեցող։

Անձնական կյանք 
Սորկինը եղել է ընտանիքի կրտսեր երեխան։ Նրա ավագ եղբայրը և քույրը դարձել են իրավաբան։

Շուրջ տասը տարի ամուսնացած է եղել Ջուլի Բինեմի հետ, որը 2000 թվականի նոյեմբերի 17-ին նրանից ունեցել է դուստր՝ Ռոքսին։ Ամուսնական զույգը բաժանվել է 2005 թվականին։

Մրցանակներ և անվանակարգեր

Ծանոթագրություններ 

Ամերիկացի սցենարիստներ
Ամերիկացի պրոդյուսերներ
Ամերիկացի կինոռեժիսորներ
21-րդ դարի կինոռեժիսորներ
«Ոսկե գլոբուս» մրցանակի դափնեկիրներ
BAFTA մրցանակի դափնեկիրներ
Ամերիկացի կինոդերասաններ
Ամերիկացի դրամատուրգներ
«Էմմի» մրցանակի դափնեկիրներ
Օսկարակիրներ
Ամերիկացի գրողներ
«Ոսկե գլոբուս» մրցանակի դափնեկիրներ լավագույն սցենարի համար
Սիրաքյուսի համալսարանի շրջանավարտներ